Orbita

De Orbita (vo lat. Orbis = Kroas) oda Augnhöhln is a paarig oglegte Vadiafung vom Schedl, wo d Augn und de zuaghearign Strukturn zum findn san.

 Afbau 
mini|Boana vo da Orbita:
gealb: Os frontale
dunklblau: Os zygomaticum
road: Os sphenoidale
heallblau: Os palatinum
braun: Os ethmoidale
grea: Os lacrimale
lila: Os maxillare

greagrau: Os nasale (Dogstellt aba ned Teil vo da Orbita)

 Boana 
D' Augnhöhln wiad vo sim vaschiedene Boana built. Des san:

 Os frontale
 Os zygomaticum
 Os sphenoidale
 Os palatinum
 Os ethmoidale
 Os lacrimale
 Os maxillare

Beim Menschn is de Orbita ca. 4-5 cm diaf.

 Effnunga und Duachtrittstean vo da Orbita 
D' Augnhöln hod zohlreiche Lecha ven Duachtritt vo vaschiedenste Nervn und Gfäßn, sowia am Tränengang:

 Foramen ethmoidale anterius: Durchtrittsstean ven N. ethmoidalis anterior und A. ethmmoidalis anterior. Mündet in d' voadane Schedlgruam.
 Foramen ethmoidale posterius: Durchtrittsstean ven N. ethmoidalis posterior und A. ethmoidalis posterior. Mündet in d' voadane Schedlgruam.
 Canalis opticus: Durchtrittsstean ven Sehnerv (N. opticus, II) und A. ophthalmica
 Fissura orbitalis superior: Duachtrittstean ve N. occulomotorius (III), N. trochlearis (IV), N. abducens (VI) und N. opthalmicus (V1). Ollalei Nerven ve d' sensible Innervation vo Augn, Augnhöhln und Stirn (N. ophthalmicus (V1)) und motorische Innervation vo de Augnmuskln (Rest).
 Fissura orbitalis inferior: Duachtrittstean ven N. zygomaticus und N. infraorbitalis. Mündet in d' Fossa pterygopalatina.
 Canalis nasolacrimalis: Duachtrittstea ven Ductus lacrimalis (Tränen-Nosngang). Mündet in Meatus nasi inferior (untana Nosngang)
 Canalis infraorbitalis: Duachtrittstean ve N. infraorbitalis (aus da Fissura orbitalis inferior) und A. infraorbitalis (aus da Fissura orbitalis inferior). Mündet untam Augn im Foramen infraorbitale.

 Inhoat 
In da Orbita befindt se neba de obn gnanntn Gfäße und Nervn da Augnopfe (Bulbus) und de Augnmuskln, sowia d' Tränadrüßn. Da Plotz dazwischndrin wiad vo Fettgweb ausgfuid. Des is aa da Grund, warum stark ogmogade Leid so diaf sitzade Augn hom, wei da Kerpa des ganze Fett hinta d Augn nacha scho abbaut hod.

 Augnmuskln 
In da Orbita gibts sim Muskln:
+MusklFunktionInnervationM. levator palpebrae superiorisOhebn vom AugnlidN. oculomotorius (III)M. rectus superiorOhebn Sehachsn, Adduktion und Innanrotation BulbusN. oculomotorius (III)M. rectus inferiorObsenkn Sehachsn, Adduktion und Außnrotation BulbusN. oculomotorius (III)M. rectus lateralisAbduktion BulbusN. abducens (VI)M. rectus medialisAdduktion BulbusN. oculomotorius (III)M. obliquus inferiorOhebn Sehachsn, Abduktion und Außnrotation BulbusN. oculomotorius (III)M. obliquus superiorObsenkn Sehachsn, Abduktion und Innanrotation BulbusN. trochlearis (IV)
Nachdem da M. levator palpebrae superioris ned am Augnopfe osetzt, zaed man normal ned zu de 'echtn' Augnmuskln dazua. Mid da Ausnahme vom M. obliquus inferior und am M. obliquus superior entspringan alle Augnmuskln am Anulus tendineus communis (a Zinn-Sehring), a Sehnenring am hintan End vo da Orbita.
Tränanapparat
a: Tränendrüsn
c: Canaliculus lacrimalis superior
d: Saccus lacrimalis (Tränansack)
f: Canaliculus lacrimalis inferior
g: Ductus nasolacrimalis (Tränan-Nosngang)D' Tränandrüsn is a lateral iwan Augnopfe glegne rein seröse Drüsn. D' Afgab dafo is de kontinuierliche Produktion vo Tränanflüssigkeit, um as Augn voam Ausdrickan zum bewahrn und voa Bakterien zum schützen (desinfizierade Wirkung vo Tränanflüssigkeit). Des weitan gleicht da Tränanfuilm kloane Unebnheitn zwischn de oanzlna Zealln vo da Hornhaut aus. De Tränanflüssigkeit wird durchn Lidschlag gleichmäßi vateilt. Übaschüssige Tränanflüssigkeit wiad nasal iwa de Canaliculi lacrimales in Saccus lacrimalis (Tränansog) entsorgt. De Tränanflüssigkeit fliasst vom Saccus lacrimalis (Tränansack) iwan Ductus nasolacrimalis (Tränan-Nosngang) in untan Nosngang, vo wo aus des ganze in Rachn und letztli in Mogn eine fliaßt.

Literatua
Paulsen, Waschke: Sobotta Atlas der Anatomie des Menschen Kopf, Hals und Neuroanatomie, 23. Auflage, Elsevier, München 2010, ISBN 978-3-437-44073-1  

Kategorie:Anatomie
Kategorie:Artikel auf Nordbairisch